  Туспуктэм: Майя Бывальцева Майя Бывальцева Матысь нуналъёсы Удмуртиын лымшорысь циклон кузёяськоз, зороз. Арня кутсконын салкым возиськоз на, кыкетӥ ӝыныяз шунытгес кариськоз. Со сярысь улсовыл Гидрометцентрлэн пресс-службаез ивортӥз. 7-тӥ инвожое но 8-тӥ инвожое кема но шӧдскымон зороз, куд-ог интыын зол кисьтоз. Вирнуналэ нуназе дырын-дырын зор усёз. Температура лэзькоз, уйин +8…+13, нуназе +11…+16 градус гинэ луоз. Тӧл секундскын 9-14 метрозь кужмояса пельтылоз. 9-тӥ инвожое, покчиарняе, шунытскыны кутскоз. Уйин +8…+13, нуназе +15…+20 градус возиськоз. Дырын-дырын кӧня ке зороз. 10-тӥ инвожое, удмуртарняе, уйин +8…+13, нуназе +18…+23 градус луоз. Интыосын ӧжыт зороз. Нырысь-валысь чакланъёсъя, шутэтскон нуналъёсы омыр +19…+24 градусозь шуналоз. Инытосын дырын-дырын зороз, гудыръяны быгатоз. Тегъёс: куазь гужем зор Гидрометцентр Удмуртия  